runetrust/blame-folketinget-dk huggingface dataset:
Sandy Brinck (S), 2003-04-23:
Jeg synes, at pointen er temmelig bekymrende og alvorlig, hvis det er korrekt, at vi hermed kan komme i den situation nu og i fremtiden, at vi risikerer at skabe en opadgående prisspiral, som gør, at vi får færre hjemmehjælpstimer for borgernes skattekroner.
Carsten Bach (LA), 2024-02-22:
Ud over en anbefaling om etablering af et uafhængigt havråd, der kan komme med de nødvendige tværgående vurderinger af indsatsen med at genetablere et bæredygtigt økosystem i de danske havområder, herunder implementering af en økosystembaseret fiskeriforvaltningstilgang, har kommissionen desuden et meget balanceret forslag om en trawlfri zone i Bælthavet.
Claus Hjort Frederiksen (V), 2002-05-16:
Det vil ikke være en direkte eller indirekte hindring eller begrænsning i retten for en lønmodtager og en arbejdsgiver at aftale deltid, såfremt en kollektiv aftale indeholder bestemmelser om, at medarbejdere på deltid ved ekstra natkurser, seminarer, konferencer o.l. er forpligtet til 9 timers arbejde inklusive rejsetid uden særskilt honorering, selv om pågældendes dagsnorm overskrides den pågældende dag, da dette spørgsmål ikke har noget at gøre med, hvor mange timer den enkelte lønmodtager kan aftale med sin arbejdsgiver med hensyn til den faste ugentlige arbejdstid.
Britt Bager (KF), 2021-04-20:
Den seneste vurdering fra Finansministeriet lød på, at råderummet var faldet betydeligt, og det er altså afgørende, at vi får afdækket de økonomiske konsekvenser ved at bruge mere af råderummet, før vi kan bakke op om det her ganske udmærkede beslutningsforslag, som SF har fremsat.
Ole Vagn Christensen (S), 2004-03-09:
Alkohol er lettilgængelig i dagligvarebutikkerne, og tilmed er afgifterne på spiritus blevet sat væsentligt ned. De unge vil formentlig fortsætte med at samles til fester andre steder, bl.a. under private former, og det vil sige, at man sådan set river dem ud af det sikkerhedsmiljø, som man ellers vil skabe ved at sørge for, at der er autoriserede dørmænd.
Morten Messerschmidt (DF), 2008-05-16:
Hvis nu en udlænding kommer hertil og bliver forelsket, får et love card, er her 3 måneder, så går det forhold i stykker, og man finder sig en ny kæreste, får man så et nyt love card og dermed nye 12 måneder, eller skal man så bruge de resterende 9 måneder og så rejse hjem?
Lars-Emil Johansen (SIU), 2003-10-09:
Det, jeg ønsker at slå fast, som jeg har gjort det før fra denne talerstol, er, at ønsket om selvstændighed for Grønland ikke blot er noget, som et par grønlandske folketingsmedlemmer himler op om, mens regering og landsstyre er optaget af at reparere på det selvstyre, som Grønland fik allerede den 1. maj 1979.
Lars Løkke Rasmussen (V), 2010-12-01:
Det er også derfor, vi har taget en stribe initiativer på en række uddannelsesområder – undervisningsministeren og videnskabsministeren vil kunne gøre rede for det her i detaljen, mere end jeg kan – for bl.a. at dreje taxameter og andet på en måde, så det understøtter udbuddet af uddannelser de steder, hvor elevgrundlaget er lidt tyndere.
Finn Sørensen (EL), 2016-04-26:
Det er jo der, hvor Lavaldommen sendte en chokbølge gennem hele den europæiske fagbevægelse, fordi den vendte fuldstændig op og ned på, hvordan man hidtil havde opfattet det her udstationeringsdirektiv, altså at de skrabede mindstekrav, der står i det direktiv, er et maksimum.
Anne Baastrup (SF), 2005-03-15:
Men det, jeg så ikke forstår, er, hvordan kan det være, at man så bare accepterer blankt, at Vallensbæk, som jo ikke er oppe på de 20.000 indbyggere, og hvis tal slet ikke er så flotte som Værløses, ikke skal indgå tvangsægteskab med Ishøj, hvor Ishøj jo klart har udtrykt, at det ville de frygtelig gerne.
Margrethe Vestager (RV), 2012-05-31:
Der er blevet svaret på spørgsmålene, fuldt informeret på det grundlag, som man nu engang har haft til rådighed, og jeg er fuldstændig sikker på – eller så sikker, som man nu engang kan være, for jeg synes, man skal være særdeles forsigtig med at give garantier i politik; jeg forsøger i hvert fald altid selv at undgå det i enhver form – at der vil findes dokumenter i alle parlamenter, som kan være af interesse for hr. Villumsen, i alle parlamenter.
Keld Albrechtsen (EL), 1999-01-20:
Jeg vil godt spørge hr. Jacob Buksti, om han er enig i det, fru Charlotte Antonsen sagde om, at der nødvendigvis må komme en folkeafstemning om den danske undtagelse. Jeg vil gerne have hr. Jacob Buksti til at forholde sig til det spørgsmål, fordi der i det fælles forslag til vedtagelse, man har fremsat, jo står, at man skal styrke forsvarsidentiteten i NATO.
Tove Videbæk (KD), 2004-01-27:
Men på den baggrund kan jeg egentlig ikke lade være med alligevel at undre mig lidt over, at forslaget fremsættes, for vi har jo sammen i fællesskab afsat penge til det her gode formål, og jeg synes da egentlig, at vi skulle vente og se, hvordan de her initiativer, som bliver søsat, virker.
Esben Lunde Larsen (V), 2017-04-27:
Der er som en del af den nationale ressourcestrategi for affaldshåndtering, »Danmark uden affald«, bl.a. nedsat et team, som tager ud i landets kommuner og holder oplæg og møder med teknikere, kommunalpolitikere og borgere og fortæller om genanvendelse af husholdningsaffald, herunder plastik.
Bjarne Corydon (S), 2012-01-19:
Og hvis opfølgningen fra hr. Kristian Thulesen Dahl kunne være en enighed i, at det er tid til at gå videre, vi må kunne gøre mere for at finde den finansiering, der skal til for at sænke skatten på arbejde, så var vi jo samlet, og det er jo et særsyn i dansk politik.
Jens Peter Vernersen (S), 1998-11-20:
og der har været eksempler fremme, hvor der er givet en lille dækning i forhold til de store regninger, der har været udskrevet af erhvervsadvokaterne. Det er altså ikke sådan, at det er muligt at gøre brug af de professionelle førere af klagesager og så regne med, at uanset hvilke omkostninger der løber på sagen, bliver omkostningerne betalt af det offentlige ved sager, der har været ført ved landsretten og ved Højesteret. Det er dommeren, der dér skal vurdere, hvilke omkostninger der er passende i en given sag. På trods af et kompliceret skattesystem opstår der for langt de fleste borgere heldigvis ikke nogen uoverensstemmelse med skattemyndighederne, og det er vel dybest set den største retssikkerhed, vi kan sikre borgerne i vort land, at de ukompliceret kan betale deres skat, som det sker for hele lønmodtagerområdet.
Morten Østergaard (RV), 2016-10-06:
I statsministerens tale, som fik mange rosende ord med på vejen fra hr. Kristian Thulesen Dahl, sagde statsministeren på et tidspunkt, jeg tror med reference til, hvad præsident Obama tidligere har sagt i FN's Generalforsamling, at den, der bygger en mur for at holde andre ude, ender med at lukke sig selv inde eller noget i den stil – det er et løst citat.
Mattias Tesfaye (S), 2023-04-25:
Men uanset om der foretages store eller små ændringer i karakterskalaen, vil implementeringsindsatsen være omfangsrig, dyr og ressourcekrævende, og det vil medføre betydelige både statslige og kommunale udgifter, som der i hvert fald ikke i det her beslutningsforslag er afsat økonomi til.
Bruno Jerup (EL), 2021-03-02:
Grunden til, at vi finder det nødvendigt at tage ordet her ved behandlingen af det her ændringsforslag, som forslagsstillerne selv har stillet til deres eget forslag, er, at man efter vores opfattelse er i gang med at lave noget, der – skal vi sige – virkelig er historisk og i mine øjne også historisk katastrofalt.
Jacob Jensen (V), 2013-01-23:
Så vil jeg bare spørge ministeren: Hvad byggede ministeren den fornemmelse på, når ministeren bl.a. til TV 2 News netop sagde, at hun ikke kunne sige andet, end at der tilsyneladende var en rigtig stor modbevægelse mod, at det skal lykkes for regeringen at komme igennem med rigtig mange gode tiltag.
Mads Rørvig (V), 2011-06-14:
Vi har jo gennemført en historisk skattereform, en skattereform, der gør det mere attraktivt at arbejde, og en skattereform, der på sigt vil give os 5,5 mia. kr. mere om året til velfærd, og skattereformen er, som skatteministeren også sagde, fuldt finansieret.
Holger K. Nielsen (SF), 2014-03-25:
Lige så vel som det også er anerkendt, at der er tale om en ulovlig besættelse af det område, lige så vel er det også almindeligt anerkendt, at der sker en overtrædelse af menneskerettigheder ikke kun i Marokko, men også i Vestsahara, som man er nødt til at forholde sig til.
Lisbeth Bech-Nielsen (SF), 2024-05-02:
Derudover vil jeg lige sige noget, der måske, hvis der overhovedet er nogen derude, der følger med, virker sådan lidt teknisk og måske også christiansborgligegyldigt, men på side 4 i forslaget er der det her skema, som vi, der arbejder herinde, kender rigtig godt, altså sådan et konsekvensskema.
Pernille Rosenkrantz-Theil (S), 2022-03-02:
Det vil sige, at vi risikerer, at en masse institutioner kommer til at opleve en meget, meget stor usikkerhed, som aldrig bliver til virkelighed, mens andre tror, at alt er godt, og at de kommer til at fortsætte, som de plejer, hvorefter der kommer en kapacitetsfastsættelse, som viser noget helt andet.
Svend Auken (S), 1998-11-18:
Hr. Donner har sat sig ret grundigt ind i, hvad det er for - det lyder så odiøst, og man må meget gerne finde et bedre ord - transaktioner, vi laver i forbindelse med dette, og dér vil jeg gerne sige til hr. Ole Donner: Der er intet suspekt i den måde, det her foregår på.
Annette Lind (S), 2017-04-19:
Mener ministeren, når hun siger, at der er nogle, der skal gå foran, altså gå foran i forhold til det med bevægelse, og at der er nogle, der skal koncentrere sig om det faglige, at der er forskel på lærere i folkeskolen, og at det ikke er alle lærere og ikke alle typer, der skal få eleverne til at bevæge sig i skolen?
Lars Løkke Rasmussen (V), 2003-05-27:
Det er sådan set derfor, at jeg vil holde mig til mit positive indlæg fra før, nemlig en stor glæde over, at Folketinget fortsat står vagt omkring det, der er linjen i dansk lægemiddelpolitik, nemlig at danske patienter skal have adgang til den medicin, som vi ved virker.
Aage Frandsen (SF), 2004-10-26:
Det, der sker nogle steder i Vestjylland, omkring Herning, og det, der sker i Randersområdet, er, at man får nogle kæmpestore kommuner, og det er ud fra, at man vurderer: Hvis vi skal få det her til at hænge sammen med de nye opgaver, som Dansk Folkeparti sammen med regeringen har lagt ud, så skal vi være endnu større.
Søren Pind (V), 2014-03-25:
Vi mener, at man bliver nødt til at stå sammen i det internationale samfund for at få den her sag løst, og den måde, man har valgt, er præcis nedsættelse af den mission i 1991, som hr. Nikolaj Villumsen beskriver, og som har fået til opgave at overvåge våbenhvilen og sørge for at organisere folkeafstemningen.
Sonja Mikkelsen (S), 2000-01-14:
Men det, man jo altid kan appellere til, er den enkeltes valg af transportmiddel i den enkelte situation, og her tror jeg, at en debat med befolkningen om, hvilke konsekvenser der er af de valg, man foretager, kan føre til, at der er nogle, der måske vil vælge anderledes næste gang, end de gjorde forrige gang. Vi har f.eks. kunnet se det med kampagnen mod spritkørsel.
Charlotte Broman Mølbæk (SF), 2021-05-17:
Desværre er ordningen blevet udhulet og undermineret, og det skal vi have gjort noget ved, fordi BPA'en netop er et af de redskaber, som giver mennesker med handicap mulighed for at gøre noget for at tilpasse deres hjælp, så de kan leve det liv, de ønsker, og ikke bare det, som er billigst for kommunen – som er en problematik på området.
Bertel Haarder (V), 2007-01-26:
For ansøgere til social- og sundhedshjælperuddannelsen har vi nu taget et nyt initiativ med mesterlæreordningen, så det er muligt for unge, der er mere praktisk anlagte, eller som ikke har lyst til at starte med et skoleophold, at komme ind på uddannelsen via mesterlæreordningen.
Frederik Bloch Münster (KF), 2025-10-24:
Man kan så også sige, at det her forslag jo faktisk heller ikke er uden sine dårlige sider, for da jeg læste høringssvarene, kom det frem, at ændringerne i selskabsloven kan føre til, at lovlige danske virksomheder med udlændinge som minoritetsejere kan blive tvangsopløst, altså et forhold, som virksomhederne jo slet ikke selv kan styre.
Anders Fogh Rasmussen (V), 2007-03-21:
Lad mig bare gentage, at regeringen ikke har haft og ikke har til hensigt at udøve pression mod medierne for at opnå nogen bestemt nyhedsdækning, men selvfølgelig har ministre ligesom alle andre i det her samfund lov til at give udtryk for deres mening om nyhedsdækningen.
Mai Mercado (KF), 2017-02-21:
Vi har et stærkt fundament at bygge videre på, men samtidig kan indsatsen for hjemløse også forbedres, for der er målgrupper, der i dag ikke får tilstrækkelig hjælp og støtte af de eksisterende indsatser, og vi ved heller ikke nok om, hvordan vi forebygger hjemløshed.
Johs. Poulsen (RV), 2006-04-05:
Vi er selvfølgelig opmærksomme på, at man lægger op til frivilligt at sige, at man også der vil lave kvalitetsarbejde, men hvorfor ikke lade Miljøministeriets decentrale centre, som skal beskæftige sig med de samme emner, også være omfattet af lovgivningen?
Peter Duetoft (CD), 1998-01-27:
Dahl, at jeg er modstander af, at man skubber noget som helst af hensyn til EU-afstemninger, for jeg mener faktisk, at EU godt kan tåle den kamp; det er min prioritering af EU. Men jeg har ikke noget grundlag for specielt at fordømme regeringen i det spørgsmål, og jeg kan sige til hr. Thulesen Dahl, at skabe den myte i dag - og det er jo det, det hele drejer sig om, kan man godt mærke: at starte en myte om, at
Morten Bødskov (S), 2024-12-03:
Mange unge kæmper med at leve op til tidens idealer, idealer, som jo altså billedlig talt maser sig ud igennem skærmen, og som ofte kan virke helt forvrængende, også bogstavelig talt, for ofte er det ikke virkeligheden, der præsenteres, men en manipuleret og retoucheret virkelighed.
Connie Hedegaard (KF), 2006-12-12:
Så jeg synes ærlig talt, at oppositionen i stedet for sådan at gøre det klassiske med, at den, når det kommer til stykket og oppositionen måske egentlig synes, at det, regeringen har spillet ud med, er meget fornuftigt, skal markere sig som opposition ved at kaste sig over noget af det, loven ikke handler om, skulle glæde sig over de markante fremskridt, der kommer her.
Søren Egge Rasmussen (EL), 2016-05-10:
Så vil jeg godt høre, om ordføreren har nogle flere ideer til, hvordan vi kan få fremmet det her kystnære fiskeri, som jeg kunne forstå at ordføreren sådan set er positiv over for at fremme på en eller anden vis – når det nu ikke skal være med de fire pinde, der er i forslaget.
Henrik Dam Kristensen (S), 2001-05-23:
Da vi lavede førtidspensionen, var vi også i nogle momenter inde at diskutere, om der ikke med de nye fleksjobregler og den måde, vi nu har det skruet sammen på, for nogle grupper sindslidende kan blive en endnu bedre reel mulighed for at kunne få tilknytning til arbejdsmarkedet på den ene eller den anden måde.
Pia Gjellerup (S), 2006-04-04:
Vi er bare som Folketing, og der må jeg jo så tale til flertallet, ikke i stand til at levere den økonomi, der skal til, og der er det rigtigt sanset, at vi faktisk fra Socialdemokratiets side mener, at flere opgaver, en kommunalreform og højere kvalitet må vi også være med til at betale regningen for i form af bedre økonomi.
Ida Auken (S), 2021-11-18:
Man er kommet med en masse billige ord om, at man gerne vil have studerende ud i områderne, men man tør ikke at tage de virkemidler i brug, der faktisk sikrer, at der kan være nogle studerende til den kritiske masse, og man vil så sige, at vi skal have udenlandske studerende til at fylde de her uddannelser op og så tage hjem bagefter.
Peter Skaarup (DF), 2008-12-19:
Det er ikke nogen hemmelighed, at vi i Dansk Folkeparti mener, at det familiesamkvem, der skulle være, burde finde sted i Center Sandholm, men regeringen har fortalt os, at vi er tilsluttet menneskerettighedskonventionen, og at den skal tolkes på en måde, så man skal have mulighed for at tage hen og besøge familien der, hvor den er.
Lisbeth Bech-Nielsen (SF), 2023-01-31:
Mine kolleger fra de andre partier har redegjort for overskrifterne på det her samlelovforslag, og det er jo altid et dilemma imellem at sidde i Folketingssalen hele natten med en række enkelte lovforslag og så sidde med den her kæmpe bunke af meget forskelligartede lovforslag.
Anne Valentina Berthelsen (SF), 2024-05-15:
Det, jeg sagde, drejede sig om børn, der er født og opvokset i Danmark, og som stadig må kæmpe for at få et statsborgerskab som 18-årige, på trods af at de ikke har nogen pletter på nogen attester og har et fornuftigt uddannelsesforløb bag sig og en intention om at fortsætte det.
Tobias Grotkjær Elmstrøm (M), 2024-05-21:
Men for mig er det afgørende, at vi har et vist antal sager, der har været prøvet i byretten og landsretten, og som så skal definere, hvornår man skal foretage den her undersøgelse, så vi kan komme til bunds med samtykkebegrebet i voldtægtssager.
Annette Jørgensen (DF), 2000-11-17:
Dansk Folkeparti var ikke med i omtalte reform og ønsker derfor ikke at støtte det fremsatte lovforslag, da det samtidig betyder, at de statslige udgifter forøges med 29 mio. kr. Det er et spørgsmål, om det ikke ville være rigtigt at få foretaget en præcis kulegravning af hele princippet bag deltagerbetaling, så man derved får et overblik over de enkelte samfundsgruppers betaling, ikke alene til enkeltfagsundervisning.
Kristian Thulesen Dahl (DF), 2010-06-02:
Jeg syntes, det var noget, vi havde hørt før, så jeg prøvede lige at slå op, og ganske rigtigt: Den 12. juni 2002 forudså hr. Villy Søvndal på Ritzau massive sociale nedskæringer, fordi regeringen krævede, at de offentlige udgifter højst måtte vokse med 0,7 pct. i 2003.
Søren Pape Poulsen (KF), 2017-04-26:
Jeg er sådan set meget åben for diskussionen, men jeg synes bare, at vi skal overveje det i hvert fald lige to gange, inden vi sætter et stort projekt i gang, hvor vi bruger rigtig, rigtig mange penge; også fordi vi måske stiller noget i udsigt og skaber nogle forventninger hos folk og må spørge, om vi så kan leve op til de forventninger bagefter rent økonomisk.
Peder Hvelplund (EL), 2016-10-27:
Vagtforpligtelsen blev fastsat til at skulle varetages af 34 apoteker, der som minimum skulle have åbent fra kl. 6.00 om morgenen til midnat, og det skulle være med farmaceutbemanding, som gratis skal lade lægemidler udbringe til borgere, når læge i akut- og vagtlægefunktion skønner det.
Jan Petersen (S), 1999-12-16:
Men det er jo ikke målet i sig selv, for det er jo det, der er hele pointen: Økonomien skal sikre, at vi kan fastholde et land, der er engageret i fremtiden, som har sikret den sociale tryghed, kan udvide den, hvor det er nødvendigt, skabe plads til alle og gøre det til et samfund, der er parat til fremtiden, men som har respekt for nutiden og bygger på fornuftige værdier skabt over 100 år.
Christina Olumeko (ALT), 2023-11-03:
Vi mener bestemt ikke, at det at kunne fastlægge forbud mod bygninger til religiøse formål overhovedet hører til i en planlov. Herudover mener vi ikke, at lovforslaget løser de forhindringer, som planloven lige nu lægger for, at midlertidige studieboliger kan udbredes i endnu højere grad end i dag.
Line Barfod (EL), 2007-04-27:
Dog er man kommet så langt, at socialministeren på baggrund af de mange rapporter, der er kommet, om, hvor stort et problem gæld egentlig er, nu er gået med til en forsøgsordning, hvor man kan eftergive offentlig gæld, hvis man har været på kontanthjælp i 4 år og så kommer i arbejde.
Tom Behnke (FP), 1999-05-20:
Vi stillede også et forslag til forbedring om, at det med hensyn til kompetencen ikke skulle være muligt, at Hovedstadens Udviklingsråd selv kunne udvikle sin kompetence, selv tiltage sig mere kompetence, men at det skulle runde Folketinget eller i hvert fald forligspartierne.
René Gade (ALT), 2016-12-06:
Og selv om det ikke er fuldstændig sammenligneligt med den sag, vi står med her, kan jeg da kun igen igen sige om det europæiske samarbejde, at hold da op, hvor kan vi få mange ting igennem, hvis vi har fælles regler hist og her og derfor ikke behøver at være nervøse for, om en virksomhed, der er i det ene land, også har et ansvar i det land, man selv er i.
Allan Niebuhr (KF), 2007-05-10:
Så bliver jeg alligevel nødt til at tage ordet igen, for så vil jeg spørge direkte, hvad angår det med de mindst 5 pct. sygestier, når vi nu snakker lovgivning: Er det ikke fuldstændig identisk rent lovgivningsmæssigt at måle efter det som at måle efter begreber som et tilstrækkeligt antal sygestier eller tilstrækkeligt med halm?
Kirsten Normann Andersen (SF), 2022-05-12:
For jeg synes ikke, vi kommer ret langt, hvis det bare er sådan, at vi fra nu af og frem til efter et folketingsvalg skal sige, at den røde fløj vil fjerne det frie valg, og at den blå vil privatisere det hele, og det hjælper i hvert fald ikke de ældre, og derfor synes jeg, at vi skal tale mere om det her.
Christine Antorini (S), 2011-11-24:
Dermed også en tak til de virksomheder, som er rigtig gode til at tilbyde praktikpladser til de unge mennesker, og som påtager sig uddannelsesopgaven, fordi de jo ved, at det danske erhvervsliv er afhængigt af rigtig dygtige unge mennesker inden for deres erhverv og brancher.
Per Clausen (EL), 2011-04-26:
Man har andre tiltag, man kan gennemføre, det er rigtigt, men det at gennemføre et tilsyn i stil med det her har og havde regionerne ingen mulighed for, og når ministeren nu mener, at det er nødvendigt med et sådant tilsyn for at sikre den fornødne kvalitet i behandlingerne på de private hospitaler, er det vel også en erkendelse af, at det forsøg på meget ensidigt at sige, at det var regionernes ansvar, at der var et problem, ikke var rigtigt, for hvis der ikke havde været et problem i forhold til tilsynet, hvis der ikke havde været et problem i forhold til Sundhedsstyrelsens måde at løfte opgaven på indtil nu, altså hvis der ikke havde været et problem i de regler, som regeringen og ministeren selv har været med til at fastlægge, var man vel ikke kommet med et lovforslag, hvor man laver ting om.
Birthe Rønn Hornbech (V), 2000-12-06:
Blot den rene henvendelse til f.eks. en fraskilt ægtefælle - ja, om det så er med en buket roser - er en overtrædelse, hvor man hverken skal bevise andet og mere end det umiddelbart konstaterbare, nemlig at den pågældende har henvendt sig. Den ordning skal ikke afskaffes, og derfor er vi lidt tvivlende over for, om man gør det bedre ved at sige, at gentagne henvendelser skal kunne straffes umiddelbart.
Birthe Rønn Hornbech (V), 2008-02-27:
Der er så i øvrigt i Udlændingeservice planlagt en kvoterejse til Nepal i år med henblik på genbosætning af bhutanesiske flygtninge og mulighed for sammen med de øvrige genbosætningslande at løse en langvarig fastlåst flygtningesituation.
Lene Espersen (KF), 2005-04-21:
Regeringen kan således ikke støtte beslutningsforslaget, men som sagt vil jeg være meget opmærksom på udviklingen på dette område i den nærmeste fremtid, og hvis den undersøgelse, vi gennemfører hen over sommeren, viser, at den nuværende ordning ikke fungerer tilfredsstillende, er jeg parat til at fremsætte lovforslag på dette område i begyndelsen af næste folketingssamling.
Ole Sohn (SF), 2003-12-18:
Nu har jeg været så naiv, at jeg altid har troet, at skolepraktikpladser var noget, samfundet etablerede, fordi der ikke var private praktikpladser nok, fordi det private erhvervsliv, som sådan set har brug for den faguddannede arbejdskraft, men som ikke mener at have overskud eller lyst til at uddanne den, mente, at samfundet så sagde: O.k., så må vi træde ind som substitut og sørge for, at de kan få en uddannelse.
Tom Behnke (KF), 2009-05-18:
Det ene er altså, at der indført mulighed for at give en bistandsadvokat til ofre, således at offeret også har noget juridisk bistand og hjælp til at komme igennem en eventuel retssag - en bistandsadvokat, der kan hjælpe og vejlede i forhold til udbetaling af erstatning, og som kan hjælpe og vejlede i forhold til det at skulle møde op i retten og skulle sidde og afgive vidneforklaring osv.
Jeppe Søe (UFG), 2024-10-03:
Det kan virke som en lille ting, når vi herinde stemmer lovgivning igennem, laver nye afgifter eller beder folk rette ind efter det, vi siger er til deres bedste, fordi vi ved bedre, men det, der er en lille ting for os, er måske stort for dem, der føler, at de mister deres frihed.